న్యూఢిల్లీ: అన్నాడీఎంకే పార్టీ రెండాకుల గుర్తుపై జరుగుతున్న పోరుపై ఉత్కంఠ కొనసాగుతోంది. గుర్తు ఎవరికి చెందాలన్న దానిపై ఎన్నికల కమిషన్ గురువారం నిర్ణయం ప్రకటించనుంది. పార్టీ గుర్తు తమకే కేటాయించాలంటూ అటు శశికళ వర్గీయులు, ఇటు మాజీ సీఎం పన్నీర్ సెల్వం వర్గీయులు ఈసీ ముందు బుధవారంనాడు తమ వాదన వినిపించారు. ఈ విచారణలో పార్టీ తాత్కాలిక ప్రధాన కార్యదర్శిగా శశికళ నియామకం అంశాన్ని చేర్చలేదు. ఇరువర్గాల్లో ఎవరికి గుర్తు కేటాయించాలన్న అంశంపైనే ప్రధానంగా విచారణ సాగింది. ఆర్కే నగర్ ఉప ఎన్నికకు నామినేషన్ గడువు గురువారం ముగియనుండటంతో దీనికి ముందే ఈసీ నిర్ణయం ప్రకటించే అవకాశాలున్నాయిపన్నీర్ సెల్వం తరఫున న్యాయవాదులు సీఎస్ వైద్యనాథన్, గురుకృష్ణ కుమార్ తమ వాదనలు ఈసీకి వినిపించారు. అక్రమాస్తుల కేసులో శశికళ దోషిగా తేలి శిక్ష పడిందని, అందువల్ల ఆమె ఉపఎన్నికలో పోటీ చేయడం కానీ, ఎవరినైనా నామినేట్ చేయడం కానీ కుదరదని వారు వాదించారు. తన మేనల్లుడు టీటీవీ దినకర్ను నామినేట్ చేయడానికి శశికళను అనుమతించరాదని ఈసీని కోరారు. శశికళ వర్గం తరఫున నలుగురు టాప్ లాయర్లు...సల్మాన్ ఖుర్షీద్, వీరప్ప మొయిలీ, మోహన్ పరాశరన్, ఆర్యమ సుందరం ఈసీకి తమ వాదన వినిపించారు. పార్టీకి ప్రాతినిధ్యం వహిస్తున్న  మెజారిటీ ఎమ్మెల్యేలు శశికళతోనే ఉన్నారని, అందువల్ల పార్టీ గుర్తు తమకే చెందుతుందని వాదించారు.
newdhilly: annadienke party rendaakula gurthupai jarugutunna porupai utkanta konasagutondi. gurtu evariki chendaalanna daanipai ennikala kamishan guruvaram nirnayam prakatinchanundi. party gurtu tamake ketayinchalantu atu sasikala vargeeyulu, itu maji cm pannir selvam vargeeyulu eesee mundu budhavaaramnaadu tama vaadana vinipinchaaru. ee vichaaranalo party taatkaalika pradhaana kaaryadarsigaa sasikala niyaamakam amsaanni cherchaledu. iruvargaallo evariki gurtu ketayinchalanna amsampaine pradhaanamgaa vichaarana saagindi. aarke nagar upa ennikaku namination gaduvu guruvaram mugiyanundatamto deeniki munde eesee nirnayam prakatinche avakaasaalunnaayipnii selvam tarafuna nyaayavaadulu cs vaidyanathan, gurukrishna kumar tama vaadanalu eeseeki vinipinchaaru. akramaastula kesulo sasikala doshigaa teli shiksha padindani, anduvalla aame upaennikalo poty cheyadam cony, evarinainaa naminate cheyadam cony kudaradani vaaru vaadinchaaru. tana menalludu ttv dinakarnu naminate cheyadaaniki sasikalanu anumatincharaadani eeseeni koraru. sasikala vargam tarafuna naluguru tap laayarlu...salman khurshid, veerappa moili, mohan parasaran, aaryama sundaram eeseeki tama vaadana vinipinchaaru. paarteeki praatinidhyam vahistunna  magerity emmelyelu sasikalatone unnaarani, anduvalla party gurtu tamake chendutundani vaadinchaaru.